**Ministru kabineta rīkojuma projekta „Par valsts nekustamā īpašuma**

**Ķīšezera ielā 27, Rīgā, nodošanu Finanšu ministrijas valdījumā”**

**sākotnējās ietekmes novērtējuma ziņojums (anotācija)**

|  |
| --- |
| **I Tiesību akta projekta izstrādes nepieciešamība** |
| 1. Pamatojums | Ministru kabineta (turpmāk – MK) 04.08.2009. rīkojums Nr.522 „Par atteikumu nodot privatizācijai nekustamo īpašumu Rīgā, Ķīšezera ielā 27”. |
| 2. Pašreizējā situācija un problēmas | MK rīkojuma projekts „Par valsts nekustamā īpašuma Ķīšezera ielā 27, Rīgā, nodošanu Finanšu ministrijas valdījumā” izstrādāts, lai nekustamo īpašumu Ķīšezera ielā 27, Rīgā, nekustamā īpašuma kadastra Nr.0100 085 0231, (turpmāk – Īpašums) nodotu Finanšu ministrijas valdījumā.Saskaņā ar valsts kadastra informācijas sistēmas datiem, Īpašums sastāv no sešām būvēm ar kadastra apzīmējumiem 0100 085 0231 001, 0100 085 0231 002, 0100 085 0231 003, 0100 085 0231 004, 0100 085 0231 005, 0100 085 0231 006 un zemes gabala 10347 kvm platībā ar kadastra apzīmējumu 0100 085 0231.Īpašuma tiesības nostiprinātas Rīgas pilsētas zemesgrāmatas nodalījumā Nr.27024 uz valsts vārda Aizsardzības ministrijas personā, lēmuma datums 28.08.2000.Valsts akciju sabiedrība „Valsts nekustamie īpašumi” 2011.gada 4.aprīļa vēstulē Nr.41/4614 „Par nekustamo īpašumu Ķīšezera ielā 27, Rīgā” lūdz nodot Īpašumu Finanšu ministrijas valdījumā Valsts ieņēmumu dienesta administratīvo ēku kompleksa Talejas ielā 1, Rīgā vajadzībām.Valsts ieņēmumu dienesta administratīvo ēku kompleksa būvniecības projekta ietvaros šobrīd ir uzsākta ielu izbūve, kas skar daļu no Īpašuma.Saskaņā ar Rīgas teritorijas plānojumu 2006. – 2018.gadam daļa Īpašuma atrodas aizsargjoslu teritorijā ap ielām (ielu sarkanajās līnijās), kā arī centru apbūves teritorijā, līdz ar to pilnvērtīga Īpašuma izmantošana valsts aizsardzības funkciju veikšanai nav iespējama. Saskaņā ar MK 2006.gada 13.jūlija rīkojumu Nr.522 „Par koncepciju „Par Valsts ieņēmumu dienesta centrālā aparāta struktūrvienību izvietošanu vienotās darba telpās”” ir pieņemts lēmums izveidot vienotu administratīvo ēku kompleksu atbilstoši Valsts ieņēmumu dienesta vajadzībām. Finanšu ministrija ir noteikta par atbildīgo institūciju koncepcijas īstenošanā.MK 2008.gada 18.marta rīkojums Nr.141 „Par Valsts ieņēmumu dienesta centrālā aparāta vienotā administratīvā ēku kompleksa būvniecību” atļauj valsts akciju sabiedrībai „Valsts nekustamie īpašumu” veikt darbības, kas saistītas ar Valsts ieņēmumu dienesta centrālā aparāta vienotā administratīvā ēku kompleksa būvniecību uz nekustamā īpašuma (nekustamā īpašuma kadastra Nr.0100 085 2045) Rusova ielā 1, Rīgā, zemes vienības daļas (ar zemes vienības platību, ne mazāku par 30 000 kvm). Minētā zemes vienība robežojas ar Aizsardzības ministrijas valdījumā esošo Īpašumu. |
| 3. Saistītie politikas ietekmes novērtējumi un pētījumi | Nav. |
| 4. Tiesiskā regulējuma mērķis un būtība | Projekta mērķis ir nodot Finanšu ministrijas valdījumā valsts Īpašumu Valsts ieņēmumu dienesta centrālā aparāta vienotā administratīvā ēku kompleksa būvniecībai un tā infrastruktūras izveidošanai.MK 2009.gada 4.augusta rīkojumā Nr.522 „Par atteikumu nodot privatizācijai nekustamo īpašumu Rīgā, Ķīšezera ielā 27” kā kritērijs objekta nepieciešamībai valsts pārvaldes funkciju un uzdevumu veikšanai un atteikumam Īpašumu nodot privatizācijai ir norādīta Īpašuma nepieciešamība Valsts ieņēmumu dienesta centrālā aparāta vienotā administratīvo ēku kompleksa būvniecībai (MK 2008.gada 18.marta rīkojums Nr.141 „Par Valsts ieņēmumu dienesta centrālā aparāta vienotā administratīvā ēku kompleksa būvniecību”). |
| 5.Projekta izstrādē iesaistītās institūcijas | Aizsardzības ministrija, Finanšu ministrija, valsts akciju sabiedrība „Valsts nekustamie īpašumi” savu funkciju un uzdevumu ietvaros saskaņā ar normatīvos aktos noteikto deleģējumu. |
| 6.Iemesli, kādēļ netika nodrošināta sabiedrības līdzdalība | Tiesību akta projekta būtība nosaka, ka nav nepieciešama sabiedrības līdzdalība. |
| 7. Cita informācija | Nav. |

Anotācijas II – VI sadaļas – projekts šīs jomas neskar.

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1.Projekta izpildē iesaistītās institūcijas | Tiesību akta projekta aizpildi nodrošinās Aizsardzības ministrija, Finanšu ministrija un valsts akciju sabiedrība „Valsts nekustamie īpašumi” savu funkciju un uzdevumu ietvaros saskaņā ar normatīvos aktos noteikto deleģējumu. |
| 2.Projekta izpildes ietekme uz pārvaldes funkcijām | Esošās funkcijas un uzdevumi netiek paplašināti un netiek sašaurināti. |
| 3.Projekta izpildes ietekme uz pārvaldes institucionālo struktūru. Jaunu institūciju izveide | Jaunas valsts institūcijas netiek veidotas. |
| 4.Projekta izpildes ietekme uz pārvaldes institucionālo struktūru. Esošo institūciju likvidācija. | Projekts šo jomu neskar. |
| 5. Projekta izpildes ietekme uz pārvaldes institucionālo struktūru. Esošu institūciju reorganizācija | Projekts šo jomu neskar. |
| 6. Cita informācija | Ministru kabineta rīkojums tiks publicēts Latvijas Republikas oficiālajā laikrakstā „Latvijas Vēstnesis”, kā arī būs pieejams interneta tīklā: Normatīvo aktu informācijas sistēmā (NAIS) un bezmaksas normatīvo aktu bāzē www.likumi.lv. |

Ministru prezidenta biedrs,

aizsardzības ministrs A.Pabriks

Vīza: Aizsardzības ministrijas

valsts sekretāra p.i. I.Puikevica -Puikevska

05.08.2011 15:13

660

S.Grizāne 67300223, fakss 67300207

Sarmite.Grizane@vamoic.gov.lv